คาดหุ้นสัปดาห์หน้าผันผวน
ศูนย์วิจัยกสิกรไทย คาดการณ์ สัปดาห์หน้าหุ้นไทย ผันผวน จับตา แก้ปัญหาหน้าผาการคลัง
8 ธ.ค. 2555

ศูนย์วิจัยกสิกรไทย คาดการณ์ สัปดาห์หน้าหุ้นไทย ผันผวน จับตา แก้ปัญหาหน้าผาการคลัง 
บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด มองแนวโน้มสัปดาห์ระหว่างวันที่ 11-14 ธ.ค. 2555 ว่า ดัชนีมีแนวโน้มปรับตัวผันผวน โดยต้องติดตามผลการประชุมนโยบายการเงินของเฟด (11-12 ธ.ค.) และความชัดเจนของการแก้ไขภาวะหน้าผาการคลัง( Fiscal Cliff)  ของภาคการเมืองสหรัฐ รวมถึงการประชุมสุดยอดผู้นำยูโรโซน (13-14 ธ.ค.) สำหรับเครื่องชี้เศรษฐกิจสหรัฐที่สำคัญ ได้แก่ งบประมาณของรัฐบาลกลาง ยอดค้าปลีก ดัชนีราคาผู้บริโภค และการผลิตภาคอุตสาหกรรม ทั้งนี้ บริษัท หลักทรัพย์กสิกรไทย จำกัด คาดว่าดัชนีจะมีแนวรับที่ 1,330 และ 1,320 จุด ขณะที่แนวต้านคาดว่าจะอยู่ที่ 1,340 จุด และ 1,365 จุด ตามลำดับ